Vašington zabrinut „postepenom ekspanzijom“ Kine na Arktiku - 05.05.2021, Sputnik Srbija\nVašington zabrinut „postepenom ekspanzijom“ Kine na Arktiku\nAmerika koristi vežbe kao izgovor za povećanje vojnog potencijala u cilju suprotstavljanja Rusiji i Kini na Arktiku, piše „Nezavisima gazeta“. List navodi da SAD... 05.05.2021, Sputnik Srbija\nList podseća da su na Aljasci su počele američke vojne vežbe. U njima učestvuje oko 15 hiljada vojnika i oficira, marinci, kopnene snage, ratno vazduhoplovstvo, mornarica, kao i nosač aviona „Teodor Ruzvelt“. Prema rečima portparola Pentagona, zadatak je da se poboljša saradnja i podigne nivo borbene gotovosti.Ali, zapravo, Vašington želi da proširi svoje kapacitete kako bi se suprotstavio Moskvi i Pekingu u arktičkom regionu, piše autor članka.Kineske „metode zastrašivanja“„Mi smo u obavezi da osiguramo da taj metod ne zaživi na Arktiku“, rekao je on.Taj pristup su pozdravili sadašnji i penzionisani zvaničnici na Aljasci.„Vašington je napokon shvatio da je to važan region“, izjavio je bivši zamenik guvernera Aljaske Fren Almer.Kako je 2018. godine pisao „Saut morning Čajna“, kada je Kina sebe nazvala silom koja se nalazi „u blizini Arktika“, „aktivirao se alarm arktičkih država – Kanade, Norveške, Islanda, Danske, Švedske, Finske, Sjedinjenih Američkih Država i Rusije“.Ambicije PekingaMalo ko očekuje da će Kina direktno početi da zauzima teritoriju, piše „Nezavisima gazeta“. Međutim, prema navodima autora, o ambicijama Pekinga mnogo toga govori – ogroman novac kojim raspolaže Kina, trgovina, logistika, stvaranje šest naučno-istraživačkih stanica, program izgradnje ledolomaca, kao i usvajanje dugoročne „mape puta za Arktik“.Kina zvanično naziva Arktik „zajedničkom globalnom svojinom“, ali dokumenti kineskih analitičara otkrivaju pravi smisao kineske strategije, piše list. U tim dokumentima se navodi da će uspostavljanje kontrole nad regionom omogućiti Kini da ostvari geografsku prednost na severnoj hemisferi. Institut „Brukings“ u svom izveštaju tvrdi da Kina teži da postane velika polarna sila, ali da ne govori javno o tom cilju.Kineska „Bela knjiga“ je 2018. ukazala na tri faktora koja su podstakla Kinu da istraži region. Time otvara pristup mineralnim resursima, drugi razlog je topljenje leda koje duplo skraćuje vreme isporuke robe u Evropu brodovima, i treći, smanjenje zavisnosti od Sueckog kanala.Uostalom, američki komentatori priznaju da Kina nije jedina zemlja koja pokušava da otvoreno prisvoji delove tuđe teritorije. S tim u vezi, „Nevavisima gazeta“ podseća da je bivši predsednik SAD Donald Tramp 2019. godine predložio da „kupi Grenland“ i da je odustao od posete Danskoj kada je ona odbila taj predlog.Prema rečima Almera, činjenica da američki političari demonizuju Kinu šteti upravo američkim interesima. Kako kaže, što se više Vašington distancira od Pekinga, to će Peking tešnje sarađivati sa Moskvom.Stav MoskveAmbasador Rusije u Kini Andrej Denisov smatra da Rusija i Kina u budućnosti mogu zajedno da počnu sa osvajanjem Severnog morskog puta.Prema njegovim rečima, za veliki pomorski saobraćaj potrebna su ogromna ulaganja. On kaže da su kineski partneri veoma zainteresovani za to. Da nema perspektive, ne bi bilo ni interesovanja, dodao je on.Pročitajte još:\nvesti, ekspanzija, kina, arktik, vašington\nCC0 / piksabej / Arktik\nAmerika koristi vežbe kao izgovor za povećanje vojnog potencijala u cilju suprotstavljanja Rusiji i Kini na Arktiku, piše „Nezavisima gazeta“. List navodi da SAD vide Kinu kao posebnu pretnju zbog njene „postepene ekspanzije u arktičkom regionu“.\nList podseća da su na Aljasci su počele američke vojne vežbe. U njima učestvuje oko 15 hiljada vojnika i oficira, marinci, kopnene snage, ratno vazduhoplovstvo, mornarica, kao i nosač aviona „Teodor Ruzvelt“. Prema rečima portparola Pentagona, zadatak je da se poboljša saradnja i podigne nivo borbene gotovosti.\n26 Septembar 2020, 14:19\nAli, zapravo, Vašington želi da proširi svoje kapacitete kako bi se suprotstavio Moskvi i Pekingu u arktičkom regionu, piše autor članka.\nS tim u vezi, američki general-potpukovnik i šef komande na Aljasci Dejvid Kram kaže da su glavna pretnja američkim interesima aktivnosti Kine, koja koristi ekonomska sredstva kako bi se učvrstila u regionu, hiljada kilometara od njenih granica.\nKineske „metode zastrašivanja“\nPrema rečima Krama, Kina koristi tehnologiju za zastrašivanje kako bi ostvarila „svoje nezakonite teritorijalne pretenzije u Južnom kinskom moru“.\n„Mi smo u obavezi da osiguramo da taj metod ne zaživi na Arktiku“, rekao je on.\n20 Januar, 08:29\nTaj pristup su pozdravili sadašnji i penzionisani zvaničnici na Aljasci.\n„Vašington je napokon shvatio da je to važan region“, izjavio je bivši zamenik guvernera Aljaske Fren Almer.\nKako je 2018. godine pisao „Saut morning Čajna“, kada je Kina sebe nazvala silom koja se nalazi „u blizini Arktika“, „aktivirao se alarm arktičkih država – Kanade, Norveške, Islanda, Danske, Švedske, Finske, Sjedinjenih Američkih Država i Rusije“.\nMalo ko očekuje da će Kina direktno početi da zauzima teritoriju, piše „Nezavisima gazeta“. Međutim, prema navodima autora, o ambicijama Pekinga mnogo toga govori – ogroman novac kojim raspolaže Kina, trgovina, logistika, stvaranje šest naučno-istraživačkih stanica, program izgradnje ledolomaca, kao i usvajanje dugoročne „mape puta za Arktik“.\nAmerički mediji: Kina i Rusija na Arktiku – „noćna mora“ za Ameriku\n15 Septembar 2020, 14:45\nKina zvanično naziva Arktik „zajedničkom globalnom svojinom“, ali dokumenti kineskih analitičara otkrivaju pravi smisao kineske strategije, piše list. U tim dokumentima se navodi da će uspostavljanje kontrole nad regionom omogućiti Kini da ostvari geografsku prednost na severnoj hemisferi. Institut „Brukings“ u svom izveštaju tvrdi da Kina teži da postane velika polarna sila, ali da ne govori javno o tom cilju.\nKineska „Bela knjiga“ je 2018. ukazala na tri faktora koja su podstakla Kinu da istraži region. Time otvara pristup mineralnim resursima, drugi razlog je topljenje leda koje duplo skraćuje vreme isporuke robe u Evropu brodovima, i treći, smanjenje zavisnosti od Sueckog kanala.\nUostalom, američki komentatori priznaju da Kina nije jedina zemlja koja pokušava da otvoreno prisvoji delove tuđe teritorije. S tim u vezi, „Nevavisima gazeta“ podseća da je bivši predsednik SAD Donald Tramp 2019. godine predložio da „kupi Grenland“ i da je odustao od posete Danskoj kada je ona odbila taj predlog.\nBlinken: Arktik - „nova pozornica sukoba“ u budućnosti\n20 April, 08:17\nPrema rečima Almera, činjenica da američki političari demonizuju Kinu šteti upravo američkim interesima. Kako kaže, što se više Vašington distancira od Pekinga, to će Peking tešnje sarađivati sa Moskvom.\nAmbasador Rusije u Kini Andrej Denisov smatra da Rusija i Kina u budućnosti mogu zajedno da počnu sa osvajanjem Severnog morskog puta.\nPrema njegovim rečima, za veliki pomorski saobraćaj potrebna su ogromna ulaganja. On kaže da su kineski partneri veoma zainteresovani za to. Da nema perspektive, ne bi bilo ni interesovanja, dodao je on.\nDa li je Amerika zakasnila „na žurku“ na Arktiku


Miškovići nude jemstvo, kućni pritvor i oduzimanje pasoša – Nadlanu.com\nMiškovići nude jemstvo, kućni pritvor i oduzimanje pasoša\nObjavljeno 19. feb 2013. / 16:42:30\nAdvokati Miroslava Miškovića, vlasnika “Delta holdinga”, i njegovog sina Marka, podneli su juče predlog za ukidanje pritvora nudeći jemstvo u visini koju sud odredi, kućni pritvor sa elektronskim odašiljačem, i uzimanje pasoša.\nO ovom predlogu za jemstvo odlučivaće se nakon što iz Apelacionog suda stigne odluka po žalbama odbrane na nedavno produženje pritvora osumnjičenima za malverzacije prilikom privatizacije putarskih preduzeća. Naravno, odlučivaće se samo u slučaju da žalbe odbrane budu odbijene, piše “Blic“.\nPROČITAJ I: Mišković platio Amerikancima 20 miliona evra da lobiraju protiv Srbije\nBranioci Đuraškovića takođe su zatražili da se njihovom klijentu odredi kućni pritvor. Ova mera već je jednom bila određena vlasniku “Nibens grupe”, kad je bio uhapšen zbog sumnji da je oštetio kruševačko preduzeće FAM, zbog čega je protiv njega podignuta i optužnica.\nAdvokati osumnjičenih Miroslava i Marka Miškovića dostavila je Tužilaštvu za organizovani kriminal predlog da njihovi klijetni budu pušteni iz pritvora za jemstvo – povrdio je “Blicu” tužilac Miljko Radisavljević.\n– Sačekaćemo odluku Apelacionog suda o žalbama odbrane na produženje pritvora i onda ćemo se izjasniti o predlogu za jemstvo. Pošto je reč o pritvorskom predmetu, očekujem da će se Apleacioni sud vrlo brzo izjasni o žalbama odbrane, a mi ćemo se moguće istog dana ili najkasnije dan kasnije izjasniti o predlogu za jemstvo -rekao je tuž Radisavljević za “Blic” i dodao da je odbrana ostavila sudu da odredi visinu jemstva.\nDržavni sekretar MUP-a Srbije Vladimir Božović izjavio je da je Miroslav Mišković angažovao jednu od najpoznatijih i najskupljih svetskih lobističkih kompanija “Podesta grup” da ga zastupa.\n– Pretpostavljam da su oni angažovani da bi Miškovićev slučaj prikazali u svetlu nekakvog progona ili uskraćivanja njegovih prava – rekao je Božović.\nMeđutim, “Delta holding” je to demantovao navodeći da je “Podesta” angažovana kako bi podigla kvalitet kompanijske komunikacije sa celokupnom javnošću.\n– U pitanju je zlonamerna besmislica i nastavak bezočne kampanje koja se vodi protiv kompanije i njenog predsednika. Sve insinuacije koje se pojavljuju na ovu temu najviše govore o onima koji ih plasiraju – saopštio je “Delta holding”.\napelacioni sudmiroslav miškovićsud\nPenzioneri uvek gledaju šta radite, krišom: FOTO\nVučić: Tražiću od Miškovića da kaže kome je to platio avio-karte


Vlada gomila neispunjene strategije - Ekonomija - Dnevni list Danas\nPočetna » Ekonomija » Vlada gomila neispunjene strategije\nNAŠA PRIČA - Dok se ministri deklarativno zalažu za izradu plana privrednog razvoja zemlje, takav dokument već postoji\nVlada gomila neispunjene strategije\nUmesto da bude povećana, konkurentnost nazadovala *Bajec: Slede reforme jer nema više šta da se proda\nVlada Srbije priprema novu strategiju razvoja zemlje do 2020. godine, koja bi trebalo da bude usklađena sa ciljevima razvojne strategije Evropske unije. Prema najavama, nacrt novog dokumenta trebalo bi da bude obelodanjen do leta, iako Srbija već ima strategiju razvoja za period koji još nije istekao – od 2006. do 2012. godine.\n0Piše: A. Milošević 06. aprila 2010. 20.14\nOva strategija, koja je trebalo da bude osnovni obrazac delovanja domaćih vlasti, nabrajala je mnoge ekonomske ciljeve od kojih najveći deo nije ostvaren, a posmatrajući ponašanje političara u proteklim godinama, pitanje je da li su oni uopšte i nastojali da se vode usvojenim programom.\nTako još aktuelna strategija predviđa da će Srbija od 2006. do 2012. poboljšati svoju međunarodnu konkurentnost, što ne da nije ostvareno, već smo na globalnom indeksu konkurentnosti zemalja pali sa 87. na 93. mesto. Strategija predviđa i da će do 2012. godine bruto domaći proizvod po glavi stanovnika dostići 8.000 dolara, ali je prošle godine bio na nivou od 5.800 dolara, a bio je predviđen i godišnji rast izvoza od 17 odsto.\nIpak, najveći zaostatak je napravljen u segmentu reformi, koje čine veći deo celokupne strategije. Prema zamisli zakonodavca, Srbija je trebalo da završi restrukturiranje javnih preduzeća i ugasi ona bez perspektive, da okonča privatizaciju, obezbedi zaštitu konkurencije i suzbije sve oblike monopola i privilegovanih položaja i da obavi denacionalizaciju. Ništa od toga nije učinjeno.\nNajveći i najokoštaliji sistemi nisu restrukturirani, ogroman broj preduzeća i dalje opstaje državnim upumpavanjem novca, privatizacija (mada pri kraju) još nije završena, dok mnoge privatizovane firme ponovo postaju državne posle raskida ugovora o prodaji. Zaštita konkurencije je takva da zahvaljujući zakonskom „propustu“ još nijedan monopolista nije kažnjen, uprkos brojnim rešenjima Antimonopolske komisije, a pitanje denacionalizacije je toliko bolan trn da ga svaka vlast u poslednjih 10 godina jednostavno ignoriše.\nIpak, koordinator izrade strategije razvoja od 2006. do 2012. Jurij Bajec, profesor Ekonomskog fakulteta u Beogradu, podseća na to da je osnovni cilj strategije, privredni rast od pet do sedam odsto, ostvaren, ali dodaje da, paradoksalno, nisu ostvarene osnovne pretpostavke rasta, odnosno veći naglasak na investicije u odnosu na javnu potrošnju i orijentacija privrede ka izvozu. On se slaže sa time da nisu izvršene ozbiljne reforme, koje su strategijom bile predviđene, tako da smo „zbog sporosti reformi gubili deo rasta BDP-a“.\n– Izborni ciklusi su jako doprinosili nedovoljnoj realizaciji strategije jer su političari uvek povećavali potrošnju pre izbora, računajući da će posle voditi zategnutiju politiku, ali kada imate izborni ciklus na svake dve godine, onda se ta koncepcija ruši. Međutim, to više neće moći da se nastavi jer je proces privatizacije pri kraju, neće više imati šta da se proda, a imaćemo obaveze koje moramo servisirati, što znači da ćemo jednostavno morati da obezbedimo devizne prilive od direktnih stranih investicija i veće izvozne prihode. Više verujem u nužnost tog puta nego u želju političara da idu njime i ne mogu da tvrdim da se ne bi nastavilo po starom kada bi ponovo imalo šta da se prodaje – kaže Bajec za Danas.\nAnalizirajući pojedine parametre postavljene strategijom, Bajec naglašava da je Srbija „izrazito loša“ u poređenju sa regionom kada se posmatra učešće izvoza u našem BDP-u, pošto „svi imaju ubedljivo veće stope“, a da osim toga nije ostvaren ni predviđeni nivo investicija u BDP-u. Strategija je pretpostavljala učešće investicija u BDP-u od 25 odsto, a ono trenutno iznosi tek 15-ak procenata, mada Bajec upozorava da bi pri oceni realizacije strategije trebalo posmatrati podatke iz 2008. godine, pošto je globalna ekonomska kriza bila nepredvidiva.\nVizija Srbije kao članice EU\nPrema rečima Bajeca, nova situacija u kojoj se Srbija sada nalazi, a koja podrazumeva kraj privatizacionih prihoda i velikog inostranog zaduživanja, odnosno privrednog rasta finansiranog domaćom tražnjom, znači da nam je neophodan novi model rasta, koji će veći akcenat staviti na razvoj takozvanih razmenljivih dobara u odnosu na sektor usluga koje su do sada imale primat. Privreda će morati da se orijentiše ka izvozu, a umesto na potrošnju više sredstava će morati da se izdvaja za investicije. Bajec naglašava da će nova strategija razvoja do 2020. biti zasnovana na ovim pretpostavkama i da će biti formirana sa vizijom Srbije kao članice Evropske unije, koja je nedavno revidirala i usvojila sopstvenu razvojnu strategiju u narednoj deceniji.


BalkanMagazin :: Gasprom nastavlja u petak radove na Severnom toku 2\nutorak, 12. januar 2021 14:09\nIzgradnja poslednjih 148 kilometara gasovoda Severni tok 2, uz obalu Danske i Nemačke, neće biti nimalo jednostavan zadatak.\n(ilustracija, Pionirski duh (Pioneering Spirit), najveće svetsko plovilo za cevovode, postavlja cevi u švedske vode, februar 2019.)\nRuska državna kompanija Gasprom, kako piše danas ugledni britanski dnevnik Fajnenšel tajms (FT - The Financial Times), nastaviće u petak radove na izgradnji poslednjeg dela od 1.230 kilometara dugog gasovoda Severni tok 2 (Nord Stream 2). Ovaj kolosani projekt, "težak" 9,5 milijardi evra je već duže vreme predmet kontroverzi i međunarodih sporova.\nGasovod, koji će cevima na dnu Baltika, transportovati zemni gas iz Rusije u zapadnu Evropu, gradi se već šest godina i dosad je završeno čak 94 posto radova. Ipak, gradnja poslednjih 75 kilometara uz obalu Danske i Nemačke, neće biti nimalo jednostavan zadatak, primećuje Fajnenšl tajms.\nTrasa drugog gasovoda Severni tok 2 je ista kao i prethodnog\nRadovi na gasovodu, koji su trebali biti završeni prošle godine, zaustavljeni su decembra 2019. Sjedinjene Države, uz podršku Poljske i još nekoliko zemalja, tvrde da je u pitanju politički projekt s ciljem da se poveća zavisnost Evrope od Rusije. Rusija i Nemačka ovu interpretaciju odbacuju i ističu da se radi o privatnom poslovnom poduhvatu s ciljem da se zadovolji rastuća tražnja za gasom u Evropskoj uniji.\nVlada američkog predsednika Donalda Trampa, koga na čelu zemlje za koji dan treba da zameni pobednik na nedavnim izborima Džo Bajden (Joe Biden), dosad je gradnju gasovoda kočila i time što je zavela sankcije evropskim kompanijama koje učestvuju u ovom projektu, a počela je da Evropi nudi isporuke tečnog gasa. To je u EU izazvalo jak otpor i jasan stav da Unija treba da svoju energetsku strategiju utvrđuje sama, bez ikakvog stranog mešanja.


Pedijatri obavezna pratnja pančevačke dece na Divčibarama - Radio televizija Pančevo\nPedijatri obavezna pratnja pančevačke dece na Divčibarama\n7. decembra 2018. 7. decembra 2018. 0417\nLekari Doma zdravlja, najčešće pedijatri, obavezna su pratnja kada deca odlaze u dečje odmaralište na Divčibarama. Letos je odmaralište na Divčibarama renovirano pa su uslovi za borvak dece u kolektivnom smeštaju još bolji i bezbedniji.\nBoravak u prirodi dece pre svega na planini, veoma je zdrav i utiče na stvaranje dobrog imuniteta koji ih štiti od mnogih bolesti. Odmaralište na Divčbarama gde borave deca iz Pančeva letos je u potpunosti renovirano. Zahvaljujući Gradu Pančevu i lokalnoj samoupravi, deca na Divčibarama borave po izuzetno povoljnim cenama. Tokom rekreativne nastave ili školi u prirodi uvek se ide uz pratnju lekara. Ranijih godina se dešavalo da se veliki broj dece razboli od stomačnog virusa, koji se u kolektivu brzo šir. Prošle godine i tokom ove situacija je drugačija jer je otkriven uzročnik, a to je aparat za vodu.\nDoktorka Aleksić napominje da je veoma važno da roditelji decu na rekreativnu nastavu i boravak u prirodi ne šalju ako su bolesna. Ukoliko dete ima hroničnu terapiju, to nije problem jer će lekove dobijati na vreme, i ukoliko je potreban poseban način ishrane, to će biti ispoštovano.\nBoravak dece u prirodi koji traje sedam dana veoma je važan za njihovo zdravlje, duge šetnje koje se praktikuju i pre i posle podne poboljšavaju njihovu fizičku aktivnost i zdravlje u celini.\nPenzioneri Kosovske Mitrovice: “EU, otvori oči”\nRenoviran Dom penzionera u Kačarevu


Pobeda stonotenisera Podrinja u poslednjem kolu Vojvođanske A lige - Sirmiuminfo\nMačvanska Mitrovica. Proteklog vikenda ekipa stonoteniskog kluba “Podrinje” pobedila je STK “Ruma” rezultatom 4:0.\nOvo je bilo poslednje kolo Vojvođanske A stonoteniske lige na kom je Podrinje samo “overilo” treće mesto na tabeli.\nČlanovi ekipe: Čupić Vlada, Ilić Danko, Đokić Zoran, Milan Andonović, Dragan Antonijević, Dejan Jočković, Saša Karaklić, Dejan Vladisavljević, Dragan Vuletić, Vladimir Božjaković na proteklih osamnaest mečeva zabeležili su trinaest pobeda i pet poraza.\nZadovoljni su postignutim uspehom obzirom da su zbog epidemije virusa mnogo puta odlagani mečevi a u svojim redovima pojedini igrači su pauzirali duže vreme zaraženi virusom.\nPauzu koja sada sledi svakako će iskoristiti ne prekidajući treninge i učešćem na raznim turnirima kako bi što spremnije dočekali jesenji nastavak sezone.


Oni koji su preležali kovid imaju dugovečno imuni odgovor? - IndeksOnline.rs\nNaslovna COVID-19 Oni koji su preležali kovid imaju dugovečno imuni odgovor?\nOni koji su preležali kovid imaju dugovečno imuni odgovor?\nMADRID/VAŠINGTON – Jedna studija je prvi put pokazala da se kod ljudi koji su imali blagu kovid infekciju proizvodi tip imunih ćelija koje su sposobne da dugovečno stvaraju antitela protiv korona virusa.\nIstovremeno, jedno od zapažanja kod ljudi zaraženih SARS-CoV-2 je da njihov nivo antitela, proteina sposobnih da spreče virus da uđe u ćelije, počinje da opada već nakon četiri meseca, prenosi španski list “Pais” pozivajući se na rezultate studije koju je sproveo Medicinski fakultet Univerziteta u Vašingtonu.\nKljučno je, međutim, znati da li je, uprkos činjenici da antitela opadaju, pacijent razvio potpun imunološki odgovor, koji uključuje i stvaranje belih krvnih zrnaca sa memorijom, sposobnih da pamte i eliminišu virus mnogo meseci, pa čak i godina nakon prve infekcije.\nNekoliko studija je pokazalo da to jeste slučaj, odnosno da ljudi koji prenose infekciju i oni koji su vakcinisani generišu ćelijski imuni odgovor koji ih štiti od ponovnih infekcija.\nNajnovija studija, objavljena u časopisu “Nejčer”, donosi vrlo dobre vesti, navodi “Pais”.\nStručnjaci su analizirali 77 pacijenata koji su imali blagu ili umerenu sliku korona virusa. Kod većine je utvrđeno da antitela naglo opadaju posle četiri meseca, ali je kasnije to nešto usporenije i ovi molekuli su i dalje prisutni u krvotoku do 11 meseci nakon infekcije.\nJoš važnije je što je ova studija prvi rad koji je analizirao prisustvo dugovečnih plazma ćelija u koštanoj srži.\nNakon infekcije, ove imune ćelije putuju do koštane srži i tamo ostaju u latentnom stanju. Ako se virus ponovo pojavi, ćelije se vraćaju u krvotok i ponovo počinju da stvaraju antitela protiv virusa.\nRad pokazuje da je velika većina pacijenata kojima je mogao da se uzme uzorak koštane srži – njih 15 od 18 – stvorilo ovu vrstu imunih ćelija.\n“Dugovečne plazma ćelije mogu trajati ceo život. Ove ćelije će nastaviti da proizvode antitela zauvek”, izjavio je Ali Elebedi, imunolog sa Medicinskog fakulteta Univerziteta u Vašingtonu i vodeći autor studije.\nPrisustvo antitela ne znači uvek da je osoba “imuna” na ponovnu infekciju, mada je to najverovatnije slučaj.\nElebedi objašnjava i da ako antitela koja stvaraju dugovečne ćelije nisu dovoljna, imuni sistem aktivira memorijske B ćelije sposobne da stvore još više antitela.\nPrethodni tekstAKCIJA POLICIJE U DRAČU! Oduzeto 4,6 kilograma eksploziva, uhapšene tri osobe\nSledeći tekstNa lečenju u Novom Pazaru još 21 kovid pacijent


Kompanija Adecco i Fondacija Novak Đoković pomažu deci - Sportske.net\nKompanija Adecco i Fondacija Novak Đoković pomažu deci\nSredstva prikupljena u inicijativi Win for Youth (W4Y), kompanija Adecco ove godine pokloniće Fondaciji Novak Đoković za pomoć deci u socijalno ugroženim sredinama u Srbiji.\nNovak do kraja marta igra na samo četiri turnira, ništa od Dejvis kupa?Australijan Open - Nikad veći nagradni fond!Ko umesto Bekera? Novak nam dao odgovor!Pepe Imaz o Đokovićima i Bekeru - ''Pobedi me, ja te volim'' nije njegova filozofija!Ne prestaju spekulacije o novom Đokovićevom treneru, od Zimonjića do - Federera?!\nKako se navodi u današnjem saopštenju kompanije, globalni cilj W4Y inicijative je da zaposleni sa svojim partnerima i klijentima predju 3.500.000 kilometara u triatlonu, a Adecco Srbija je u sklopu ovog projekta organizovala dva sportska dogadjaja u Beogradu.\nPrvi dogadjaj na kome su zaposleni i partneri kompanije učestvovali bio je Beogradski maraton, dok je drugi dogadjaj ukupnom broju potrebnom za ostvarenje cilja dodao 864 kilometra predjenih biciklom.\nKompanija svake godine bira po jedan sport i zadaje cilj u vidu predjenih kilometara koji treba ispuniti na globalnom nivou. Ako zaposleni sa svojim klijentima i partnerima ostvare cilj, sakupljeni kilometri se konvertuju u novac koji se uplaćuje odabranim fondacijama širom sveta.\nOve godine odabrana je Fondacija Novaka Đokovića, a prikupljeni novac će se iskoristiti za pomoć deci u socijalno ugroženim sredinama u Srbiji.


Predsednik Treće Srbije Aleksandar Protić kaže da je Srbiji potreban nekompromitovan kadar, jasan i nov koncept njenog oporavka. Taj plan, kaže, ostvariv je samo ako ga sprovode profesionalno ostvareni ljudi.\nŠta je to novo i drugačije što Treća Srbija nudi građanima?\nSama Treća Srbija je kao organizacija drugačija, jer nudi nove, neukaljane ljude koji nisu učestvovali u mahinacijama, aferama, pljačkama i ratovima, koji nisu bili deo vlasti i koji nisu odgovorni za sve nacionalne poraze i društvene slomove u prethodnih dvadeset i pet godina. Novo je i to što su ljudi koje kandidujemo obrazovani i profesionalno ostvareni, a ne ulaze u politiku da bi se ostvarili. Nov je i koncept Treće Srbije, koji podrazumeva da su u centru naše politike rad, obrazovanje i porodica, da smo glas vrednih ljudi i da znamo da nam ne treba drugi narod, već drugačija država, koja će biti uz te vredne ljude, a ne protiv njih. Zato je Treća Srbija, kao glas svih vrednih i čestitih, a takva je većina ljudi u Srbiji, jedina alternativa atmosferi beznađa i jedini izbor koji ne podrazumeva jedne te iste, koji se vrte ukrug, s istim namerama, a drugim lažnim pričama.\nKoje su to ključne teme na kojima ćete insistirati u predstojećoj izbornoj kampanji?\n– Porodica, kao inkubator vrednosti koje su prekopotrebne društvu, obrazovanje, koje će stvarati i oblikovati vrhunske ljude i vrhunske stručnjake, i rad, kao prilika da ti ljudi svoja znanja implementiraju na tržištu na ličnu i opštu korist. Ta tri pojma vidimo i kao temelje ozdravljenja srpskog društva – zato oni moraju biti prioritet ne samo u programu Treće Srbije, gde su trenutno jedino na mestu koje im pripada, već moraju biti prioritet i u državnoj politici, što pre i uz opšti konsenzus, umesto da ostanu na marginama i da i dalje tavorimo uz tako pogubnu “strategiju”, ili bolje reći, njeno nepostojanje.\nU poslednje vreme ponovo se poteže pitanje kome treba da se okrenemo, da li Briselu ili Moskvi. Koji je vaš odgovor?\n– Moj odgovor je jednostavan, iskren i ispravan: treba da se okrenemo Srbiji! Nažalost, Srbija danas ne samo da ne brani nacionalne i društvene interese već i ne zna koji su joj, niti ima namere da ih definiše. Zato mi u spoljnoj politici nemamo argumente, već neutemeljene i manipulativne emocije koje nas guraju ka Moskvi, Briselu ili nekom trećem centru, a da pritom i ne vidimo da se udaljavamo od sebe. Interes Srbije dakle nije ni EU ni Evroazija ni neki treći savez, interes Srbije je Srbija – i toga se moramo držati kao osnovne i polazne tačke, a tek onda pričati o nekim savezima. Naravno da Srbija mora biti u savremenim svetskim tokovima, odakle smo izopšteni, ali naravno da ti tokovi ne mogu biti bitniji od nas samih. To je politika mudrosti i državništva, a ne srljanja ili klečanja, jer su oba ta principa već viđena, kao, nažalost, i njihove posledice.\nTvrdite da je investiciona politika u Beogradu dosad bila pogrešna?\n– Ta politika se svodila ili na nerealne megalomanske projekte koji služe za mazanje očiju i koji nikada neće biti realizovani pa tako ukrug, ili na navodno rešavanje večitih komunalnih problema što se svodi na krpljenje rupa koje nikada neće biti zakrpljene, pa tako ukrug. Umesto ove politike obmane, populizma i Potemkinovinih sela, mi insistiramo na jednoj realnoj i odgovornoj investicionoj politici koja će se temeljiti na jasnom programu. Mi imamo velike resurse, koji ili nisu iskorišćeni uopšte ili su potpuno pogrešno iskorišćeni – hajde da vidimo šta imamo i da iskoristimo taj potencijal. Najbolji primer je Sajam koji je preko decenije u v. d. stanju, a koji godišnje donosi desetak miliona evra, a Franfurtski sajam donosi oko 700 miliona u istom periodu. Modernizacija, profesionalan menadžment, konkurentan pristup i vizija su ono što nam treba i to i kandidujemo i nudimo!\n– Naša politička platforma, naša ideja i naš program koncipirani su tako da smo glas vrednih ljudi – verujem da je taj naš stav prepoznat u javnosti, kao i motiv da se politika vodi idejom, a ne demagogijom, populizmom i friziranim istraživanjima. Zato sam siguran da ćemo postati deo srpskog parlamenta i da ćemo tamo još glasnije i odlučnije predstavljati glas tih vrednih ljudi!


Troje mrtvih na biračkom mestu na referendumu u Turskoj - Svet - Dnevni list Danas\nPočetna » Svet » Troje mrtvih na biračkom mestu na referendumu u Turskoj\nTroje mrtvih na biračkom mestu na referendumu u Turskoj\nBroj poginulih u sukobu ispred biračkog mesta na jugoistoku Turske, u oblasti Dijarbakir, tokom današnjeg referenduma o povećanju ovlašćenja turskog predsednika Redžepa Tajipa Erdogana, porastao je na tri.\n0Piše: Danas Online/FoNet 16. aprila 2017. 18.06 Izmenjeno: 16. januara 2018. 10.50\nPrvobitno je javljeno da su dve osobe izgubile život u sukobu članova dve porodice u dvorištu škole u kojoj se nalazi biračko mesto. Još nije jasno da li je do sukoba došlo zbog „razlike u političkim mišljenjima“ ili spora oko vlasništva nad zemljom. Dve osobe su uhapšene, javlja AP.\nGrađani Turske će se danas na referendumu izjasniti o ustavnim promenama, kojima bi se proširila ovlašćenja predsednika Redžepa Tajipa Erdogana.\nTurska Izborna komisija je saopštila da će prilikom brojanja glasova sa današnjeg referenduma biti smatrani za važeće i glasački listići bez zvaničnog pečata. Izborna komisija je takvu odluku obrazložila tvrdnjom da su se mnogi birači žalili da su dobili glasačke listiće bez zvaničnog pečata, javlja AP.\nNa prethodnim izborima listići bez zvaničnog pečata nisu bili važeći prilikom brojanja glasova. Izborna komisija je saopštila da će listići biti nevažeći samo ukoliko se dokaže da se radi o prevari.\nKako javlja Sputnik, ishod referenduma mogao da ima širi uticaj na sve aspekte budućnosti Turske i da Erdoganu obezbedi još 12 godina na vlasti. Erdogan očekuje pobedu na referendumu, tvrdeći da istraživanja pokazuju da ustavne reforme podržava između 55 i 60 odsto glasača. „U nedelju mislim da će biti veoma jasan ishod u korist onih koji su ’za‘“, rekao je on u intervjuu za tursku televiziju. Ukoliko pobedi na referendumu, Erdogan će imati ovlašćenje da postavlja ministre, a čitava birokratija biće centralizovana u njegovoj predsedničkoj palati. Protivnici su zabrinuti da će novom sistemu nedostajati „balansa i provere“, koji su specifični za sistem u SAD, sa ciljem da se predsedništvo odvrati od vladavine jednog čoveka.\nLider glavne opozicione Republikanske narodne partije Kemal Kiličdarglu upozorio je da Turska bira da li želi da i dalje ima demokratski parlamentarni sistem ili vladavinu jednog čoveka. On je novi sistem opisao kao „autobus bez kočnica, čija je destinacija nepoznata“. Referendum se održava 94 godine nakon što je Kemal Ataturk osnovao modernu Tursku, a mogao bi da promeni odnose Ankare sa Zapadom, mirovne pregovore sa Kurdima i procese unutar društva.\nNovi sistem bio bi na snazi od novembra 2019. godine, kada bi predsednički i parlamentarni izbori bili održani u isto vreme. S obzirom na to, Erdogan bi u novom sistemu mogao da ostane na vlasti do 2029. umesto do 2024. godine. Negativan ishod, međutim, bio bi veliki udarac za njegov status svemogućeg vladara u Turskoj, navode agencije. U slučaju lake pobede, Erdogan bi mogao samopouzdano i odlučno da se udalji od evropskih integracija i pokaže da Turska može da stvori alternativna strateška partnerstva, uključujući i ono sa Rusijom.\nErdogan je prvi turski predsednik koji je započeo mirovne pregovore sa zakonom zabranjenom Kurdskom radničkom partijom (PKK), što je dovelo do obustave vatre. Njegova pobeda značila bi da nije isključena opcija ponovnog otvaranja dijaloga sa Kurdima.\nErdogan: Ovo nije obično glasanje\nTurski predsednik Redžep Tajip Erdogan je danas, pošto je glasao na referendumu o proširenju ovlašćenja šefa države, ocenio da se „ne radi o običnom glasanju“.\n„I ranije smo imali referendume, ali ovaj je o novom administrativnom sistemu Turske. To je izbor za promene i transformacije“, rekao je Erdogan novinarima.\nErdogan je izrazio nadu da će narod doneti „očekivanu“ odluku. „Verujem u demokratski razum naroda“, izjavio je Erdogan, javlja AP.\nČavušoglu: Pokušavaju da utiču na rezultate referenduma\nŠef turske diplomatije Mevlut Čavušoglu je optužio strane zemlje da pokušavaju da utiču na rezultate današnjeg referenduma o proširenju ovlašćenja predsednika Turske Redžepa Tejipa Ardogana. „Neki iz inostranstva su pokušali da kažu turskom narodu šta da radi. Danas odluka pripada našem narodu“, izjavio je Čavušoglu. On nije precizirao na koje zemlje misli, ali su nedavno porasle napetosti između Turske i nekih evropskih zemalja, posebno Nemačke i Holandije. Te dve države nisu dozvolile turskim ministrima da na njihovoj teritoriji organizuju kampanju vezanu za referendum, zbog čega ih je Erdogan optužio da su nacističke, navodi AP.\nU Srbiji još 114 obolelih i troje preminulih, ukupno 9.791 zaraženi i 203 umrla


Prst u oko državi :: EMG.RS:: Pogledi na svakodnevnicu u Srbiji\nPogledi (24. 06. 2011.)\n24. jun 2011. | 09:09\nOdluka NBS uticaće na smanjenje tražnje za hipotekarnim kreditima i manju prodaju stanova, posebno onih koje gradi država. Iako je obrazloženje da će se tom merom odvratiti rizični kupci stanova, nejasno je zašto centralna banka zaoštrava segment u kome su dužnici i dosad redovno izmirivali svoje obaveze, jer je udeo nenaplativosti minoran, niži od jedan odsto u ukupnoj sumi odobrenih kredita\nGrađevinac Goran Dugandžija je besan nakon odluke Narodne banke Srbije da od prvog jula podigne učešće za stambene kredite u evrima sa 10 na 20 odsto.\n„Pozivam guvernera na moje i opelo celoj građevinskoj industriji“, kaže Dugandžija koji je i koordinator Radne grupe Vlade za pomoć građevinskoj industriji. Ta grana se u prvom tromesečju ove godine pridigla na noge, jer je vrednost ugovorenih radova duplo viša nego lane u istom periodu. „Odluka NBS je korak nazad kojim se napori resornog ministarstva za građevinu direktno poništavaju“, kaže Dugandžija.\nGuverner Dejan Šoškić je za sad neumoljiv. Kaže da NBS ne razmišlja da svoju odluku revidira niti odloži na godinu dana iako ministar Oliver Dulić izjavljuje da takvi pregovori sa centralnom bankom postoje. “Krediti se ne mogu odobravati onima koji ne mogu da ih vrate”, kazao je Šoškić i pozvao se na primer SAD, gde je vrednost kredita prevazišla vrednost nekretnina zbog čega je i izbila svetska finansijska kriza.\nNo, pitanje je zašto se centralna banka obrušila baš na hipotekarne zajmove gde je udeo nenaplativosti ispod jedan odsto u ukupno odobrenim kreditima, a ne na kredite privredi gde je nenaplativost 12 puta viša. I podaci Kreditnog biroa i iskustva bankara kažu da se stambeni zajmovi najredovnije izmiruju.\nOdsečeno pola tržišta\nOvakav potez NBS će od 1. jula faktički odseći 45 odsto tržišta stambenih kredita, jer toliko građana neće moći da položi minimalno učešće, kažu za Ekonom:east u Nacionalnoj korporaciji za osiguranje stambenih kredita (NKOSK), gde je osigurano više od tri četvrtine svih hipotekarnih zajmova. Statistički, od 2005. kad masovno počinje da se razvija tržište stambenih kredita i stanogradnje u Srbiji, građani su više od 30 odsto vrednosti nepokretnosti finansirali iz sopstvenog džepa, dok su ostatak stana pazarili uz pomoć bankarske pozajmice. To je uostalom i podatak koji je guverner Šoškić izneo kad je odlučio da podigne učešće sa 10 na 20 odsto. Ono što Šoškić pak nije rekao je struktura tog učešća, a podaci NKOSK pokazuju da je čak 45 odsto ukupnih zajmova odobreno sa učešćem nižim od 20 odsto.\n“Odluka NBS može dovesti do toga da se tržište stambenih kredita prepolovi. To vodi do preispitivanja investicionih odluka u građevinarstvo i propadanja započetih projekata. Drastične i iznenadne promene u mogućnostima finansiranja kupovine stanova imaju i implikaciju na odnos ponude i tražnje na tržištu novih, kao i korišćenih stanova”, kaže Saša Jovanović, direktor Sektora za osiguranje kredita i upravljanje rizikom iz NKOSK.\nMnogi građani zato pokušavaju da dobiju kredit pre nego što nova odluka stupi na snagu, tako da je broj zahteva od njenog obelodanjivanja 30 odsto veći, kažu za Ekonom:east u toj instituciji.\nU agencijama za nekretnine, kao i građevinari, sumnjaju da cene kvadrata mogu dodatno da pojeftine nakon odluke NBS, čemu se guverner nada. Prema računici Privredne komore Srbije, kvadrat stana u drugoj zoni investitora košta 1.100 evra. Kvadrat „jeftinog stana“ kupca u naselju „Stepa Stepanović“ košta 190 evra više, tako da još ima prostora za pojeftinjenje koje ne bi jelo profit. No, ako cena kvadrata još padne biće to zbog oskudne tražnje, a ne zbog NBS. Vladimir Milovanović, generalni direktor Energoprojekta kaže za Ekonom:east da je ta građevinska firma potpuno prestala da gradi iz svog džepa. „Iz svojih sredstava nam se ne isplati ni 100 stanova sad da izgradimo jer bismo morali da se obavežemo prema banci da ćemo u kratkom roku prodati petinu. A ja u to nisam siguran“, kaže on i dodaje da kupaca nema jer su građani, em osiromašeni, em i oni koji imaju novac ne znaju koliko dugo će ga još imati.\nMiloš Stanojević, direktor Belvilla, trenutno najvećeg beogradskog naselja u kojem se prodaju stanovi kaže za Ekonom:east da ne očekuje ništa manju tražnju nakon odluke NBS. „Određeni broj banaka i dosad je tražio učešće od 20 odsto. Nakon što to postane obaveza, neminovno će se aktuelizovati subvencionisani krediti“, kaže on.\nDržava je ove godine obezbedila novca za oko 2.000 subvencionisanih stanova koje odluka NBS praktično ne pogađa, jer se subvencioniše 15 odsto zajma, dok je korisnik kredita u obavezi da učestvuje sa još deset. Ali, i da se svi ti kvadrati subvencionišu u naselju „Stepa Stepanović“ gde je država investitor, što je malo verovatno, i dalje bi još oko 2.000 potencijalnih kupaca stanova ostalo na vetrometini odluke NBS. Država, naime, do kraja sledeće godine planira da na tom prostoru izgradi 4.500 stanova, od čega je dosad svega 500 prodato. To ipak neće biti jak argument da NBS povuče svoju odluku, jer kako kaže guverner Šoškić, državi je bolje da gradi puteve nego stanove.\nTeško do stana u dinarima\nUdeo indeksiranih kredita opao je od prošle godine sa 76 na 67 odsto, kaže guverner Šoškić. No, šanse da se građani zaduže u dinarima kako bi kupili stan su u ovom momentu nikakve. Zato što je to drastično skuplje. Tako za zajam od 50.000 evra uz učešće od 20 odsto, kamatnu stopu od šest odsto u narednih 30 godina treba mesečno izdvojiti 240 evra. Isti takav, samo dinarski kredit košta mesečno više nego duplo skuplje, 53.790 (538 evra), jer je kamatna stopa gotovo 16 odsto. Pride je to hipotetičko poređenje jer samo jedna banka od 33 koliko ih ima na tržištu nudi stambeni zajam u dinarima, pa i ta jedna na period otplate od svega pet godina.\nTo znači da se potencijalnom dužniku u ovom konkretnom slučaju mesečna rata penje na vrtoglavih 97.272 dinara (972 evra), što je u ovom momentu više od dve i po prosečne plate. Zato generalni direktor Energoprojekta Vladimir Milovanović kaže da se dinarizacija ne može sprovesti jednom merom i preko noći, preko grbače građevinaca i građana, već da mora biti sveobuhvatna. “Država sama zaključuje ugovore investicione gradnje na tenderima u evrima, javni dug se računa u evrima, očigledno da se ni ona ne može jednostavno prebaciti na dinare”, zaključuje on.


Logistika - Lidl Srbija\n11) Targetgroup stage 2062\nSektor logistike je zadužen za prijem, kontrolu i skladištenje, zatim pripremu i transport robe ka prodavnicama. Organizuje adekvatno zbrinjavanje i tretman otpada i reciklažnog materijala iz prodavnica i samog skladišta. Upravljanje otpadom predstavlja sastavni deo svakodnevnog poslovanja, čime uspešno doprinosimo zaštiti životne sredine.\nSektor upravljanja robom je zadužen za planiranje optimalnih zaliha redovnog asortimana i promocija u skladu sa analizom prodaje. Obezbeđuje da proizvodi budu pravovremeno dostupni kako u magacinu tako i u prodavnicama.


Vlada usvojila treći paket pomoći privredi i građanima › Made-in-Germany.rs\nKako bi ublažila negativne efekte ekonomske krize izazvane pandemijom korona virusa, Vlada Srbije je usvojila treći paket pomoći privredi i građanima, vredan 249,4 milijarde dinara. Tako će ukupna pomoć države izdvojena tokom aktuelne krize dostići 953 milijarde dinara, ili 8 milijardi eura.\nPrema rečima srpske premijerke Ane Brnabić, prethodna dva paketa državne pomoći bila su uspešna, pravovremena, dobro smišljena, privreda je pokazala „žilavost“, a strani investitori su nastavili da ulažu i zapošljavaju radnike. Ona je navela je da su u vreme pandemijske krize povećane penzije i plate u javnom sektoru, da je porasla zaposlenost, da je inflacija niska i stabilna, a javni dug pod kotnrolom i manji od 60 posto BDP-a.\nPredstavljajući novi paket državne pomoći, ministar finansija Siniša Mali je objasnio da će ove godine iz državnog budžeta penzioneri dobiti 110 eura, a svi punoletni građani po 60 eura. U maju će svi dobiti 30 eura, u novembru još 30, a penzioneri još 50 do kraja godine. Kako je rekao, građani će za pomoć morati da se prijave samo jednom, a prijavljivanje će početi u aprilu, prenose mediji u Srbiji.\n– U okviru trećeg paketa državne pomoći, zaposleni u mikro, malim, srednjim i velikim preduzećima dobiće pola minimalne zarade za tri meseca, mart, april i maj, ukupno oko 1,4 miliona radnika, od čega 300.000 ljudi u velikim firmama. Firme će se za ovu pomoć prijavljivati svaki mesec i neće imati pravo da otpuste više od deset posto svojih zaposlenih tri meseca nakon isplate poslednje rate pomoći – rekao je Mali i dodao da firme koje prihvate ovu pomoć neće moći da isplaćuju dividendu ove godine.\nSrpski ministar finansija je najavio i da će turizam, ugostiteljstvo, renta kar agencije i turistički vodiči dobiti kroz sektorsku podršku još jednu minimalnu zaradu, a gradski hoteli 350 eura po sobi. Takođe, i prevoznici u drumskom saobraćaju će dobijati 600 eura po autobusu tokom perioda od šest meseci.


Stratfor: Rusi udaraju u osinje gnezdo na Balkanu – Opustise.rs\nNaslovna / Vesti / Region / Stratfor: Rusi udaraju u osinje gnezdo na Balkanu\n1. aprila 2017. Autor: B92/Tanjug\nU analizi objavljenoj pod naslovom „Rusija udara u osinje gnezdo na Balkanu“, Stratfor tvrdi da će Moskva nastaviti da koristi podele na Balkanu, koji „predstavlja pozornicu za nadmetanje mnogih svetskih sila“.\n„Za vreme Jugoslavije uticaj Rusije bio je neupitan, ali se raspadom zemlje 1991. godine, počeo smanjivati da bi danas imali situaciju u kojoj su balkanske zemlje uglavnom pod dominacijom Zapada. Međutim, kako se produbljuju podele u Evropskoj uniji i jača nesigurnost unutar NATO-a, Moskva svoj fokus opet okreće regionu Balkana“, navodi se u analizi Stratforda, koju je objavio Biznis insajder.\n„Srbija će dobiti na poklon od Moskve šest borbenih aviona Mig-29 i desetine tenkova i borbenih vozila u narednom periodu.“\n„Moskva je trenutno pod optužbom da je to pokušala i u Crnoj Gori, koja ju je optužila da stoji iza zavere i pokušaja atentata na premijera Mila Đukanovića. Rusija je odbacila optužbe za zaveru te je crnogorsku vladu optužila za namerno ocrnjivanje. No, novi izbori 2018. godini mogli bi dati Rusiji novu šansu da posije seme razdora u krhkoj vladi Crne Gore“, navodi se u analizi.\n„Sam Dodik ne krije svoju povezanost s Kremljom“, navodi se.\n„Ruski ministar spoljnih poslova optužio je EU i SAD da podržavaju separatističke pokrete albanske manjine koja čini 25 posto makedonskog stanovništva u ‘cilju stvaranja velike Albanije'“.\n„Isti je slučaj i s Albanijom, koja je takođe u NATO-u“, navodi se u analizi.\n← Prethodna vest Zagreb: Devojka nokautirala mladića (VIDEO)\nSledeća vest → BiH: Devojka išla od radnje do radnje i otplaćivala tuđe dugove


ponedjeljak, 16 decembar 2019 10:59\nMožda je tokom posljednje sezone povreda malo usporila, ali na tek završenom Svjetskom prvenstvu za rukomatešice Tatjana Brnović je još jednom potvrdila o kakvom potencijalu se radi - naša pivotkinja bila je jedna od najboljih "lavica" tokom šampionata u Japanu.\n"Mogu reći da je povreda prošlost i da sam konačno ulazila u utakmice rasterećena po tom pitanju... Bila sam fokusirana samo na pripremu i zalaganje na terenu", rekla je Tatjana Brnović za Dnevne novine po dolasku naših rukometašica iz Japana.\n"Davala sam sve od sebe i zadovoljna sam učinjenim - naravno da tu ima puno stvari na kojima treba da se radi, ali sam srećna i što sam u mogućnosti da iz grešaka učim. Smatram da se iz grešaka uče i pamte najbolje lekcije", objasnila je Tatjana.\nŠpanija ostaje u mislima, ali...\nA "lavice" su u Japanu stigle do petog mjesta i najboljeg učinkka na svjetskim prvenstvima do sada, ali mnogo bitnije od toga - obezbijedile su sebi šansu da se kroz kvalifikacije bore za povratak u zemlju izlazećeg sunca. Preciznije u Tokio, koji će na ljeto biti domaćin Olimpijskih igara.\n"Pošle smo sa ciljem da obezbijedimo kvalifikacioni turnir za Olimpijske igre - naravno da smo presrećne što smo taj cilj ispunile. Logično ostaje u pamćenju taj poraz od Španije i praktično dobijena utakmica koju smo ispustlie iz ruku", prisjetila se Brnovićeva.\n"To je taj bod ili dva, koji su mogli da nam promijene tok takmičenja, ali..."\n"Napravile smo do sada najbolji plasman naše selekcije na svjetskim prvenstvima, uz to obezbijeđene su i olimpijske kvalifikacije - tako da je malo reći da smo zadovoljne napustile Japan", jasna je pivotkinja Budućnosti.\nŠta je to što je krasilo "lavice" tokom Svjetskog prvenstva?\n"Jedinstvo i energija su faktori koji su nas sigurno gurali iz utakmice u utakmicu, davali nam vjetar u leđa i doveli nas na kraju do petog mjesta".\nCilj u Japanu je ostvaren, a pred "lavicama" je sad novi, jednako bitan - kroz martovski kvalifikacioni turnir izboriti treći zaredom nastup na Olimpijskim igrama. Rivali damama Pera Johansona na tom putu biće Norveška, Rumunija i Sjeverna Koreja.\n"Dobili smo kvalitetne i zahtjevne protivnike. Ni za jedan meč ne možemo da računamo kao unaprijed dobijen ili lako ćemo. Svaki će zahtijevati naš maksimum, ali to je najmanje što možemo da uradimo da bismo ostvarile naš cilj i san. I tada ćemo da damo sve od sebe i pokažemo kako je naše jedinstvo moćno", zaključila je Tatjana Brnović.\nViše iz ove kategorije « Zlatni vikend za Budvane SUPERDERBIJI: Siti i Pep na Real, šampion protiv Atletika, Čelsi na Bajern »


Radio AS FM - HITOVI NON STOP | Ponovo u leopard šarama: Shania Twain\nPonovo u leopard šarama: Shania Twain\nKanadska kantautorka Shania Twain vraća se na svetsku muzičku scenu posle pauze od 15 godina, a na omotu albuma „Now“ nosi rukavice sa leopard šarom, što na neki način podseća na garderobu koju je nosila u spotu za pesmu „That Don't Impress Me Much“.\nInače, ta pesma je posvećena čuvenom lepotanu i jednom od najvećih glumaca svih vremena, a u pitanju je Brad Pitt. Kritikovala je i konzumentski način života u pesmi „Ka-Ching“, i nalazila se na listama najlepših pevačica.\nZahvaljujući svom neverovatnom talentu i specifičnom glasu, kući je odnela pet Gremija, imala je tri uzastopna albuma sa dijamntskim tizražom i više od 100 miliona prodatih albuma.\nZbog bolesti usled koje joj je oslabio glas, povukla se sa scene i imala niz životnih iskušenja koja je opisala u autobiografskoj knjizi, izdatoj 2011. Zasad imamo prilike da poslušamo dve pesme sa novog albuma, a OVDE možete pogledati spot za „Swingin' Whit My Eyes Closed“.\nŠade se vraća na scenu\nSa ovom numerom Šade je ujedno najavila povratak na scenu i svoj novi album koji publika već dugo očekuje.\nRokeri iz Las Vegasa objavili novi album\nI na ovom albumu ostali dosledni svom prepoznatljivom zvuku.\nPotvrđen još jedan nastup na EXIT festivalu\nGodinama unazad su zvanično najbolje rangiran DJ duo na čuvenoj Top 100 DJs listi DJ Maga.\nStižu nastavci „ Avatara"\nNovi nastavci „Avatara" se uveliko pripremaju, a prvi bi trebalo da stigne u bioskope 2020. godine.\nNovi spot za latino divu\nZa ''Nada'', pesmu koja je u formi monologa.


LEPOSAVIĆ: Todić i Milojević uručili ključeve sanitetskih vozila i dva EKG aparata Domu zdravlja – Info Centar Juga\nLEPOSAVIĆ: Todić i Milojević uručili ključeve sanitetskih vozila i dva EKG aparata Domu zdravlja\nOpština Leposavić na čelu sa predsednikom Zoranom Todićem, uručila je ključeve novog sanitetskog vozila Domu zdravlja u Leposaviću. Ovo je samo jedna u nizu donacija koju je opština dodelila ovoj zdravstvenoj ustanovi a sve u cilju poboljšanja uslova rada.\nPredsednik opštine Leposavić Zoran Todić naglašava da će se i u buduće truditi da poboljša uslove u zdravstvenim ustanovama.\n„U cilju poboljšanja i obnavljanja voznog parka Doma zdravlja, svečano смо predali i dali na korišćenje Domu zdravlja jedno sanitetsko vozilo. Ranije u toku ove godine, opština Leposavić obezbedila je još jedno sanitetsko vozilo, kao i jedno vozilo koje smo obezbedili uz pomoć Kancelarije za Kosovo i Metohiju“.\nKao i u prethodnom periodu, danas, a i u buduće, mi ćemo raditi i pomogati zdravstvene ustanove, kao bi zdravstvenu zaštitu doveli na zavidan nivo, kako bi zdravstveni radnici na adekvatan način mogli da pružaju zdravstvenu zaštitu našim sugrađanima.\nPredsednik opštine Leposavić najavio je da uskoro početi radovi na rekonstrukciji i adaptaciji zgrade Doma zdravlja u Leposaviću, za šta je sredstva obezbedila Kancelarija za Kosovo i Metohiju u saradnji sa Kancelarijom za javna ulaganja Vlade Republike Srbije.\nPored donacije opštine Leposavić, u vidu još jednog sanitetskog vozila i dva EKG aparata, uručio je Zoran Milojević u saradnji sa svojim partnerima.


Samo "za po kući": Zašto nema domaćeg krompira? - 24sedam Samo "za po kući": Zašto nema domaćeg krompira? - 24sedam\nSamo “za po kući”: Zašto nema domaćeg krompira?\nSrpski krompir kvalitetom ne zaostaje za evropskim ali se ne proizvodi u količinama za tržište\nSrbija ima kvalitetan krompir, kvalitetom na zaostaje za zemljama Evropske unije čak i u krajevima koji nisu “na glasu” za krompir, izjavili su Tanjugu poljoprivredni stručnjaci koji prate proizvodnju krompira u Pomoravlju, Resavi i Levču.\nPoljoprivrednici ovog dela Srbije najviše seju sorte „dizire“, „belarose“, „esma“ i „kurode“l ali ne u količinama dovoljnim za pokrivanje tržišta.\nKrompir u Pomoravlju nema tradiciju kao u Dragačevu, Guči i Gornjem Milanovcu, uz to su još a lani su proizvođači imali i problema s prodajom. Zbog toga krompira iz ovog kraja i nema šire na srpskom tržištu iako ga seje gotovo svako seosko domaćinstvo, ali uglavnom za svoje potrebe.\nZa dobar rod potrebna je puna agrotehnika kao i za svaku drugu poljoprivrednu kulturu, kvalitetan sortiment, plodored, odabir zamljišta jer krompir “ne voli teška i močvarana zemljišta”, izjavio je Tanjugu poljoprivrednik iz sele Ribara, na levoj obali Velike Morave kod Jagodine, koji krompir poslednjih godina seje na oko jedan hektar.\n"Ako pobedimo, ne moramo više da razmišljamo o opstanku"\nNestala podmornica locirana sa nekoliko sati zakašnjenja: Strahuje se od najgoreg scenarija\n#Krompir #poljoprivreda #povrtarstvo


Foto:KIC "Budo Tomović"\nTradicionalno, cvijeće su položili zaposleni u KIC-u na čelu sa direktoricom Snežanom Burzanom, ali i prijatelji omiljene gradske institucije.\nDirektorica Burzan kazala je da nekadašnji Dom omladine, a današnji KIC, sa ponosom nosi ime Buda Tomovića, čuvajući na taj način uspomenu na istaknutog borca, intelektualaca, advokata, pjesnika, kosmopolitu, prvog predratnog predsjednika Crnogorske narodne omladine. “Čuvajući ideje slobodarstva i antifašizma, za koje se i Budo Tomović borio, podsjećamo i mlađe generacije da se u današnjem vremenu za uzore imaju prave heroje koji su dali živote za slobodu” - poručila je Burzan.\nOna je najavila i da će od sljedeće godine, na 55. godišnjicu postojanja, ova institucija kulture 21.septembar obilježavati kao Dan Buda Tomovića.\nA da ni današnja ni buduća đeca neće zaboraviti djelo Buda Tomovića, recitovanjem stihova obećale su Ines Milić i Kristina Radičević učenice razreda III/5 OŠ "Maksim Gorki”. Skup su uveličali i članovi Folklornog ansambla KIC-a.\nI članovi Udruženja boraca NOR-a i antifašista Podgorice pozdravili su lijepu tradiciju obilježavanja godišnjice rođenja Buda Tomovića koju ovaj Kulturno - informativni centar u kontinuitetu njeguje.\nPetak, 21.02.2020 | 11:51


Potpredsednik Vlade Republike Srbije i ministar unutrašnjih poslova dr Nebojša Stefanović poručio je danas da Srbija nikada neće izabrati sukobe, nikada neće izabrati rat, uvek će težiti miru i stabilnosti, ali to ne znači da neće štititi bezbednost svojih građana i umeće oštro da odgovori svima koji misle da ugroze bezbednost bilo kog čoveka u našoj zemlјi.\nMinistar Stefanović je na proslavi Dana Specijalne antiterorističke jedinice u Batajnici rekao da će Srbija, kao i svaka druga zemlјa, prolaziti kroz brojne izazove, ali je dodao da je siguran da zahvalјujući jedinici kakav je SAJ, naša država uvek može da računa da će doći u mirnu luku.\n„To je najbolјi način da se odužimo građanima Srbije za poverenje koje pružaju policiji i ovoj jedinici“, poručio je ministar Stefanović.\n„Imao sam čast i privilegiju da mnogo puta stojim pred vama pripadnicima SAJ-a, svaki put ispunjen osećajem ponosa zbog svega što svakodnevno radite. Međutim, možda nisam dovolјno puta iskazao zahvalnost onima koji imaju veliku zaslugu što tako dobro obavlјate svoj posao, a to su članovi vaših porodica. Oni nažalost moraju pored vas puno toga da žrtvuju, da biste vi mogli na najbolјi mogući način da odgovorite na sve zadatke“ rekao je Stefanović.\n„Oni su lјudi koji su tim viteškim činom pokazali šta znači žrtvovanje za otadžbinu, zaštita njene časti i slobode. Hoću vama da se zahvalim zato što se brinete o uspomeni na ove heroje, a takođe moramo da vodimo računa o njihovim porodicama i želim da oni znaju da će na nas uvek moći da se oslone i da računaju“, naglasio je Stefanović.\nMinistar je podsetio i na dosadašnje ulaganje u opremanje ove jedinice kao što su nove uniforme, naoružanje, oprema, vozila i rekao da će se truditi da i u narednoj godini nova količina opreme stigne za ovu jedinicu.\nOn je naglasio da će SAJ biti i dalјe jedan od stubova bezbednosti Republike Srbije.


Porez „guši“ pelet\nBiogas od iznutrica – na opštu korist: Nemačka firma Entrejd uskoro počinje gradnju postrojenja za biogas u Kraljevu. Predstavnici firme govorili su za nemačku štampu o ovom planu kao obostrano korisnom – i za Entrejd i za Srbiju. Postrojenje u Kraljevu koštaće oko 12,5 miliona evra, a radiće\nBudućnost je u obnovljivim izvorima energije: Predsednik opštine Zoran Todorović bio je jedan od učesnika radnog sastanka u Novoj Varoši sa ministarkom energetike, razvoja i zaštite životne sredine Zoranom Mihailović koji je održan 7. septembra. Tema sastanka je bila razvoj postrojenja za dobijanje energije iz obnovljivih\nNacionalna strategija održivog korišćenja prirodnih resursa i dobara: Nacionalna strategija u svom fokusu ima i povećanje efikasnosti korišćenja resursa (samim tim i smanjenje intenziteta njihovog korišćenja) i smanjenje uticaja na životnu sredinu ekonomskog korišćenja resursa. Ukratko, ona je usredsređena na pronalaženje opcija praktične politike za odvajanje trenda ekonomskog\nRegionalna Energetska strategija: Sporazum o osnivanju Energetske zajednice potpisan je oktobra 2005.godine i stupio je na snagu jula 2006.god. Jedan od zadataka Energetske zajednice bio je da kreira prvu Regionalnu energetsku strategiju. Strategija ima za cilj da prikaže trenutno stanje i eventualnu budućnost energetskog\nIzašao je novi broj Balkan Green Energy News-a: Izašao je novi broj Balkan Green Energy News-a Novi broj Balkan Green Energy News-a možete pročitati ovde\nFabrika briketa u Vršcu: Otvorena fabrika briketa i peleta u Vršcu. Interesovanje tržišta za tim proizodima veće od kapaciteta fabrike, koja zapošljava 30 radnika. Fabriku briketa (ekološko gorivo) i pelete (hrana za preživare), koja će zapošljavati 30 radnika, u Vršcu su otvorili generalni direktor "Srbijagasa"\nSufinansiranje realizacije projekata za korišćenje biomase: Javni konkurs za dodelu bespovratnih podsticajnih sredstava za sufinansiranje realizacije projekata za korišćenje biomase za proizvodnju toplotne energije u javnim ustanovama. Pokrajinski sekretarijat za energetiku, građevinarstvo i saobraćaj objavio je Javni konkurs za dodelu bespovratnih podsticajnih sredstava za sufinansiranje realizacije projekata\nsubota, 25 maj 2013 17:43\tPročitano 32983 puta\nStranka Zeleni Srbije podržala je inicijativu Nacionalne Asocijacije za biomasu Serbio od februara 2013. i preko svog poslanika Ivana Karića, predsednika pokreta Zelenih podnela je inicijativu da se smanji porez na dodatnu vrednost na agropelet i drveni pelet, i tako izjednači poresko opterećenje navedene vrste ogreva i drugih vrsta ogreva (drvo, ugalj). Porez na ogrevno drvo i ugalj sada iznosi 8%, dok porez na pelet, kao energetski efikasnije i isplativije gorivo 20%.\nInicijativu „Za smanjenje PDV-a na pelet sa 20% na 8%“ pokrenuo je Narodni poslanik i predsednik Zelenih Srbije Ivan Karić. Navedena inicijativa je upućena Predsedniku Vlade Republike Srbije, Ministru finansija i privrede, Ministru poljoprivrede, šumarstva i vodoprivrede i Ministarki energetike, razvoja i zaštite životne sredine. Inicijativa se odnosi i na proizvode briket i drvenu sečku.\nUpotreba i iskorišćavanje peleta za produkciju energije predstavlja put u energetsku nezavisnost i sigurnost. Smanjenje poreza na pelet povećaće njegovu proizvodnju, a samim tim i potrošnju što dovodi do razvoja i unapređenja zelene ekonomije. Investicije u energetsku efikasnost su put u zelenu ekonomiju i zelene poslove. Kao rezultat toga dolazi do povećanja broja „zelenih“ radnih mesta.\nProizvodnja biomase (peleta, briketa, drvene sečke) i zelene energije stvorila bi perspektivu za oživljavanje ruralnih sredina, otvarajući nova radna mesta i siguran posao, jer je potreba za energijom i čistom životnom sredinom osnova održivog života.\nPodsticajem proizvodnje peleta došlo bi se do boljih rezultata u regionalnoj ekonomiji, uvoza manjih količina nafte i gasa, razvoju poljoprivrede, smanjenju potrošnje veštačkih đubriva, smanjenju potrošnje fosilnih goriva, što doprinosi manjem zagađenju životne sredine i očuvanju prirodnih resursa. Usled veće upotrebe obnovljivih izvora energije u odnosu na fosilna goriva, u znatnoj meri će se smanjiti emisija CO2. Upotrebom peleta Srbija bi ostvarila veće učešće u korišćenju obnovljivih izvora energije u energetskom bilansu Srbije u skladu sa preuzetim međunarodnim obavezama.\nPogledajte kako glasi zvanična Inicijativa:\n“Polazeći od neophodnosti da se izjednači poresko opterećenje drvenog i agropeleta, i ogrevnog drveta i drugih energenata,\n„ZA SMANjENjE PDV-a NA PELET SA 20% NA 8%“\n1. Da PDV na agro i šumski pelet iznosi 8%.\nUčešće agropeleta i peleta dobijenog od drveta, za zadovoljenje energetskih potreba stanovništva, treba da se poveća. Da bi se ostvarili ciljevi iz Akcinog plana za korišćenje biomase u energetske svrhe neophodno je izjednačiti poresko opterećenje (PDV) drvenog i agropeleta, i ogrevnog drveta i drugih energenata. Ova inicijativa se odnosi i na briket i drvenu sečku.”\nstranka zeleni srbije\nRegionalna radionica "Kako unaprediti upotrebu bioenergije na Balkanu"\nU Štutgartu održan informacioni događaj na temu bioenergije u Srbiji\nOdržan treći sastanak Upravljačkog komiteta (Steering Committee) BioRES Projekta\nOdržane radionice: "Održiva upotreba biomase i logistički centri za biomasu"\nOdrživa upotreba biomase i logistički centri za biomasu


Martovski festival od 29. marta do 2. aprila - Beogradski Portal\nMartovski festival od 29. marta do 2. aprila\nBeogradski festival dokumentarnog i kratkometražnog filma – Martovski festival, 69. po redu, održaće se od 29. marta do 2. aprila, najavio je danas pomoćnik gradonačelnika Andreja Mladenović na konferenciji za novinare u Domu omladine Beograda.\nMladenović, koji je i predsednik Odbora Martovskog festivala, izjavio je da će ove godine Beograd ugostiti velik broj umetnika ne samo iz našeg glavnog grada i Srbije već i iz regiona i sveta, podsećajući da će sledeće godine biti obeležen jubilarni, 70. Martovski festival.\n– To što će se održati Martovski festival kao tradicionalna manifestacija u našem glavnom gradu, uliva nadu da se vraćamo normalnom životu. Ovaj festival predstavlja jedan od najdugovečnijih beogradskih festivala. Izuzetno smo ponosni što možemo tu tradiciju da negujemo i da doprinesemo da svaki festival svojim kvalitetom zasluži pažnju ne samo filmskih stvaraoca već i ljubitelja filmskih ostvarenja. Njegova specifičnost jeste u tome što se bavi dokumentarnim, kratkim, igranim, animiranim i eksperimentalnim filmom i kao takav okuplja i zaokružuje sve ono što je izuzetno važno u ovim filmskim oblastima – rekao je Mladenović.\nOn je istakao da je u prethodne tri godine tim festivala u istom sastavu i zahvalio Ministarstvu kulture na podršci koju pruža svake godine, a takođe i Domu omladine koji podržava festival duži niz godina.\n– Ponosni smo na sve što ovaj festival nosi, a to je na prvom mestu nagrađivanje domaćih autora, što predstavlja neprocenjivu vrednost u odnosu na sve druge festivale koji se održavaju u zemlji i regionu. Grad je kao osnivač uz ovaj festival i nadam se da će tako i ostati – naglasio je Mladenović.\nOn je na podršci posebno zahvalio i kompaniji „Lukoil” jer je prepoznala važnost jedne ovakve manifestacije za Grad. Istakao je i to da veoma veliki broj mladih autora učestvuje u radionicama na festivalu i najavio da će studenti Fakulteta dramskih umetnosti uz indeks moći besplatno da gledaju filmove.\nGradski sekretar za kulturu Ivan Karl ocenio je da je Martovski festival manifestacija sa najviše konkurencije u gradu jer ima dosta ovakvih festivala koji su se poslednjih godina profilisali.\n– Svesni smo činjenice da smo u eri globalnih društvenih mreža i platformi koje su poligon za prikazivanje kratkih ili eksperimentalnih filmova i s te strane ovaj festival ima konkurenciju na više mesta, ali istovremeno ima i sve uslove da nastavi da se dalje razvija – rekao je Karl.\nVršilac dužnosti direktora Doma omladine Beograd Nenad Dragović zahvalio je na podršci Gradu Beogradu, posebno Andreji Mladenoviću i Sekretarijatu za kulturu, Ministarstvu kulture i informisanja, Filmskom centru i kompaniji „Lukoil”.\nUmetnički direktor Martovskog festivala Dejan Dabić najavio je da će u takmičarskom programu biti prikazano 77 filmova. Takođe, istakao je da je prvi put ove godine uvedena kategorija Međunarodnog kratkometražnog filma u svim filmskim rodovima.


Binić kažnjen zbog vređanja predsednika Partizana! - Sportske.net\nBinić kažnjen zbog vređanja predsednika Partizana!\nDisciplinska komisija FS Srbije novčano je kaznila člana Izvršnog odbora zaduženog za regularnost takmičenja u Super ligi Dragišu Binića zbog vređanja predsednika Partizana Milorada Vučelića.\nJedinstvena prilika za navijače - Partizan otvara kapije "Zemunela"Partizan našao zamenu za DelibašićaStigao Gomeš!Jokan se oglasio posle posete Humskoj i oduševio "grobare"!Partizan pred velikim izazovom - Ove "mine" treba izbeći na startu kvalifikacija!\nPostupak koji je Disciplinska komisija Fudbalskog saveza Srbije pokrenula sredinom marta protiv Dragiše Binića okončan je izricanjem novčane kazne članu Izvršnog odbora FS Srbije.\nPrijavu protiv Dragiše Binića podneo je potpredsednik FK Partizan Vladimir Vuletić, a Komisija je utvrdila da je član IO FSS zadužen za regularnost prekršio Disciplinski pravilnik FS Srbije.\nDragiša Binić je krajem februara tekuće godine u jednom od dnevnih listova vređao predsednika Partizana Milorada Vučelića konstatacijom "da nije dorastao funkciji koju obavlja, da je slučajno tu, kao i da ga je neko na tu funkciju postavio".\nPored toga, Dragiša Binić je u tekstu širio neistine i klevetao Milorada Vučelića izjavama da "predsednik FK Partizan zamajava narod i da svojim izjavama izaziva tuče navijača na ulicama".\nU obrazloženju odluke Disciplinske komisije FS Srbije navodi se još da je Dragiša Binić kažnjen novčano, sa 150.000 dinara, a ne zabranom vršenja dužnosti od najmanje 6 meseci jer su u obzir uzete olakšavajuće okolnosti i činjenica da Binić nije pravio iste prekršaje u prošlosti.\nOdluku o kazni možete pronaći u prilogu.


Poslednja izmena 14:13\n03.02.2020 u 21:49\nKina priznala propuste u reagovanju na širenje koronavirusa\nPEKING - Kinesko rukovodstvo priznalo je da je bilo „propusta i nedostataka” u reagovanju države na širenje smrtonosnog koronavirusa. Stalni komitet Politbiroa KP Kine, kojim predsedava predsednik i šef partije Si Đinping, saopštio je da sistem reagovanja na krizne situacije mora da se poboljša, kao i da Kina mora da ojača kapacitete u rešavanju urgentnih i opasnih zadataka. Takođe je rečeno da se moraju izvući pouke iz, kako je navedeno, „velikog testa” za kineski sistem, objavila je Sinhua, a prenosi Bi-Bi-Si. Odlukom Politbiroa naložena je zabrana ilegalne trgovine divljim životinjama, kao i pojačan nadzor na pijacama. Vuhan, žarište epidemije, ostaje „glavni prioritet” i tamo će biti poslato dodatno medicinsko osoblje, navodi Stalni komitet Politbiroa. Kaže se i da\n03.02.2020 u 15:16\nMoskva zabranjuje letove iz Kine\nMOSKVA – Rusija će od utorka, zbog koronavirusa, privremeno zabraniti ulazak u zemlju turista koji avionima dolaze iz Kine, izjavila je potpresednica vlade Ruske Federacije Tatjana Golikova. Međutim, piše Rojters, letovi neće biti zabranjeni na moskovskom međunarodnom aerodromu „Šeremetjevo”, prenosi Tanjug. Golikova je dodala da bi čarter letovi koji dovoze ruske državljane iz Kine mogli da budu obustavljeni 14. februara.\n03.02.2020 u 15:12\nSrbi iz Kine u francuskom karantinu: Uslovi više nego korektni\nEKS AN PROVANS, Marselj – Stefan Vojnić (27) iz Beograda, koji se sa još troje državljana Srbije nalazi u karantinu u francuskom gradu Eks en Provans, gde su smešteni nakon transporta iz kineskog Vuhana, za Tanjug kaže da su uslovi u karantinu više nego korektni, a da je transport iz Kine u Francusku protekao sa dosta stresa i napetosti zbog procedura i potencijalnih zaraženih. Kod svih srpskih državljana potvrđeno je da nisu zaraženi koronavirusom, ali će, dodaje Stefan, svakako morati u karantinu na jugu Francuske da provede još 14 dana, prenosi Tanjug. „U karantinu su uslovi više nego korektni, nalazimo se u kampu za obučavanje vatrogasaca na jugu Francuske, ali nisu svi iz aviona u njemu. Francuzi imaju poseban karantin u nekom hotelskom rizortu, takođe na jugu Francuske, a državljani\n03.02.2020 u 12:43\nIzvinjenje zbog poređenja zatvaranja granice s Holokaustom\nTEL AVIV - Otpravnik poslova kineske ambasade u Izraelu Dai Juming izvinio se nakon što je zatvaranje izraelskih granica za kineske građane zbog koronavirusa uporedio sa sudbinom jevrejskih izbeglica koje su mnoge države odbijale da prime i zaštite u vreme Holokausta. On je na konferenciji za novinare rekao da su ga pogrešna ograničenja, kao i zabrana ulaska kineskim građanima podsetila na „stare dane u Drugom svetskom ratu, na Holokaust i najmračnije dane u ljudskoj istoriji”, prenosi AP. „Milioni Jevreja su ubijeni, a mnogi su odbijeni kada su tražili pomoć drugih zemalja. Samo su im neke zemlje otvorile vrata, a među njima je bila i Kina”, rekao je Dai. Malo kasnije kineska ambasada je izdala saopštenje u kome je obrazložila da nije bila namera da se najmračniji dani\n03.02.2020 u 12:35\nKina optužuje Vašington da širi paniku zbog virusa umesto da pomogne\nPEKING - Peking je danas optužio SAD da šire strah od epidemije koronavirusa povlačenjem svojih državljana i ograničavanjem putovanja, umesto da ponude značajnu pomoć. SAD su bile prva država koja je započela evakuaciju, izdala upozorenje protiv putovanja u Kinu, a od nedelje i zabranila ulazak strancima koji su nedavno boravili u Kini. Vašington je „neprestano stvarao i širio paniku”, rekla je novinarima portparolka kineskog ministarstva spoljnih poslova Hua Čunijing, napominjući da je Svetska zdravstvena organizacija (SZO) savetovala da se ne preuzimaju mere koje „nepotrebno utiču na međunarodna putovanja i trgovinu”. „Upravo su razvijene zemlje poput Sjedinjenih Država sa velikim mogućnostima i objektima za sprečavanje epidemije preuzele vodeću ulogu u nametanju prevelikih\n03.02.2020 u 12:16\nNema potrebe za merama koje utiču na trgovinu zbog koronavirusa\nŽENEVA - Šef Svetske zdravstvene organizacije (SZO) Tedros Adhanom Gebrejsus izjavio je danas da nema potrebe da države, u pokušaju da zaustave širenje koronavirusa, preuzimaju mere koje „nepotrebno utiču na međunarodna putovanja i trgovinu”. „Pozivamo sve zemlje da sprovedu dosledne odluke zasnovane na dokazima”, rekao je Gebrejus izvršnom odboru SZO. On je ponovio svoju raniju poruku da je „globalna povezanost slabost u epidemiji, ali i najveća snaga”, prenosi Rojters. Kina je danas osudila neke zemlje, uključujući i SAD, zbog zabrane ulaska ljudima iz provincije Hubej, centar epidemije koronavirusa i otkazivanja letova, što je u suprotnosti sa preporukama SZO da ne preduzimaju nepotrebne ili preterane mere, preneo je Tanjug. U Kini je do sada umrla 361 osoba, a više od\n02.02.2020 u 16:16\nPompeo u Kazahstanu upozorio na rastući uticaj Kine\nTAŠKENT - Američki državni sekretar Majk Pompeo poručio je u Kazahstanu da ta zemlja treba da bude oprezna sa kineskim investicijama i uticajem. Takođe je pozvao Kazahstan i druge centralnoazijske zemlje da se pridruže apelima Kini da okonča, kako kaže, represiju nad manjinama. Pompeo je upozorio da privlačnost kineskih investicija može da bude na štetu suvereniteta. „Potpuno podržavamo slobodu Kazahstana da izabere sa kojom zemljom će da posluje, ali uveren sam se najbolji rezultati postižu saradnjom sa američkim kompanijama”, rekao je Pompeo, prenosi Tanjug. Kako je dodao, sa američkim kompanijama se dobijaju „fer poslovi, nova radna mesta, transparentnost, kompanije kojima je stalo do životne sredine, prenosi AP. Očekuje se da će sličnu poruku Pompeo preneti i tokom\n02.02.2020 u 14:52\nKineske vlasti dronovima upozoravaju građane da nose zaštitne maske\nPEKING – Kineske vlasti počele se da koriste dronove sa spikerfonima, kako bi upozoravali građane da nose zaštitne maske. Takvu odluku vlasti su donele zbog širenja koronavirusa, prenosi Si-En-En. Od tog virusa do sada je preminulo 305 osoba, a zaraženo je više od 14.000, javlja Tanjug. Jedan smrtni slučaj zabeležen je i inostranstvu, na Filipinima, gde je preminuo jedan od dva kineska državljanina koji su zaraženi novim virusom. Koronavirus se širi i preko probavnog sistema? PEKING – Novi koronavirus mogao bi da se prenosi sa jedne da drugu osobu preko probavnog sistema, zaključili su naučnici iz bolnice Renminbi pri Univerzitetu u Vuhanu i institutu za virologiju. Prema pisanju kineskih medija, oni su do tog otkrića došli nakon što su proučili stolice i rektalne\n02.02.2020 u 10:04\nPompeo u Kazahstanu upozorava vlasti na ruske i kineske investicije\nNUR-SULTAN – Američki državni sekretar Majk Pompeo doputovao je u Kazahstan da bi izvršio pritisak na tamošnje vlasti da budu obazrive u vezi s ruskim i kineskim ulaganjima i uticajem, javlja danas AP. Kako prenosi agencija, on je kazahstanskim zvaničnicima rekao da atraktivnost takvih investicija ide uz cenu suvereniteta i može da naruši, umesto da pomogne dugoročan razvoj zemlje. Pompeo je čestitao Kazahstanu na prihvatanju boraca takozvane Islamske države iz Iraka i Sirije i pozvao vlasti te zemlje da nastave s reformama koje će privući veće američke investicije, javlja Tanjug. Nakon sastanka s premijerom Kazahstana Muhtarom Tleuberdijem, Pompeo je rekao da su razgovarali i o trgovini ljudima i problemima muslimanskih Ujgura i Kazaha pritvorenih u kineskoj provinciji Sinđijang,\n04.04.2020 u 14:13\nU SAD koriste krvnu plazmu izlečenih za lečenje novoobolelih od koronavirusa\n04.04.2020 u 13:37\nU Ćuprijskoj bolnici zaraženo 18 medicinara, zatvorena neka odeljenja


8. maja 2019. Marko Božinović4 komentara na Književni konkurs povodom 130 godina od rođenja Stojana Živadinovića\nPovodom 130 godina od rođenja književnika Stojana Živadinovića, UK „Stojan Živadinović” Sokobanja raspisuje prvi međunarodni konkurs „Sokobanja 2019”, za najlepšu pesmu i najlepšu kratku priču. Konkurs traje od 10. maja do 1. jula, a tema je slobodna.\nPravo učešća na konkursu imaju svi književni stvaraoci iz Srbije i inostranstva koji pišu na jednom od jezika: srpski, hrvatski, bošnjački. Ostali koji pišu na nekom drugom jeziku dužni su da prilože prevod na jednom od napred navedenih jezika.\nPrema propozicijama konkursa, pesme ne smeju da budu duže od 32 stiha, a priče do dve kucane strane formata A4. Književni stvaraoci mogu svojim radovima da učestvuju u obe konkurencije. Promocija zbornika i podela nagrada održaće se u Sokobanji. O tačnom datumu, vremenu i mestu održavanja učesnici konkursa biće blagovremeno obavešteni.\nRadove slati u jednom primerku potpisane šifrom sa rešenjem šifre u posebnoj maloj koverti na adresu, UDRUŽENJE KNJIŽEVNIKA „STOJAN ŽIVADINOVIĆ” SOKOBANJA, POŠTANSKI FAKS 33, 18230 SOKOBANJA.\nZbog kvara – bez vode\nTradicionalno planinarenje predškolaca u Sokobanji\n4 thoughts on “Književni konkurs povodom 130 godina od rođenja Stojana Živadinovića”\nZivko Kareski Gornoselec kaže:\n31. jula 2019. u 23:08\nMILAN ČORAK kaže:\n9. avgusta 2019. u 15:00\n26. avgusta 2019. u 12:19\nUporna informacija koju dobijam jeste da su rezultati objavljeni na sajtu Udruženja književnika ,,Stojan Živadinović”. Ako neko uspe da nađe takav sajta, molim da ovde ostavi link.\n26. avgusta 2019. u 20:49


On je na konferenciji za medije rekao da ima drugih pitanja o kojima bi trebalo razgovarati i da je za zastoj dijaloga, ako do njega dođe, "kriv Beograd koji nije spreman za konačni sporazum", prenose prištinski mediji.\n- Na početku mandata doneli smo teške odluke kako bi se nastavio proces dijaloga i pokazali smo konstruktivnost za ovaj važan proces za Kosovo, Srbiju i region - rekao je Hoti.\nHoti: U Briselu ne govorimo o autobuskim linijama, već o MEĐUSOBNOM PRIZNANJU\nHoti: Pariz će pružiti podršku Prištini u dijalogu sa Beogradom\nRazgovor Vučića i Medvedeva danas putem video-linka\nPredsednik Srbije Aleksandar Vučić razgovaraće danas putem video-linka s Dmitrijem Medvedevim, zamenikom predsednika Saveta bezbednosti Ruske Federacije.\nBirališta su zatvorena i prvi preliminarni rezultati ovogodišnjih parlamentarnih izbora stigli su. Ako situacija ostane ovakva do konačnih rezultata, novi saziv srpskog parlamenta mogao bi da izgleda ovako.\nŠOK I IZ SLOVENIJE Kada bi se današnji crni rekord uporedio sa nama, to bi bilo kao da u SRBIJI IMAMO VIŠE OD 5.000 ZARAŽANIH


Izvor: Večernje novosti arhiva vesti 23.04.2016 - Naslovi.net\nNovi Pazar slavio na Karaburmi, Metalac iz Subotice ispraćen sa pet golova\nPazarci su na gostovanju savladali OFK Beograd sa 2:1, dok je Rad na Banjici savladao Javor sa 1:0. Fudbaleri Novog Pazara pobedili su u Beogradu domaći OFK sa 2:1, u utakmici drugog kola plej-auta Super lige Srbije i preuzeli prvo mesto na tabeli… »\nAko kosovska policija nije u stanju da zaštiti svedoke, njih treba čuvati u inostranstvu, izjavio je švajcarski političar Dik Marti. Ako kosovska policija nije u stanju da zaštiti svedoke, njih treba čuvati u inostranstvu, izjavio je švajcarski… »\nVečernje novosti: Ubijen svedok Suda za zločine OVK\nVence položili ministar Ivan Tasovac, zamenik gradonačelnika Beograda Andreja Mladenović, članovi porodica, kolege i prijatelji poginulih radnika. Protivno svim običajima rata bombama je ubijeno 16 nedužnih. KOD spomenika "Zašto" u Tašmajdanskom… »\n23.04.2016 Večernje novosti, kategorije


Siemens nagrađuje pronalazače – Personal magazin\nFondacija kompanije Siemens raspisala je konkurs „Empowering people. Award“ koji ima za cilj identifikovanje i omogućavanje boljeg pristupa tehnološkim rešenjima koja predstavljaju jednu od ključnih poluga održivog razvoja. Pronalazači i…\nFondacija kompanije Siemens raspisala je konkurs „Empowering people. Award“ koji ima za cilj identifikovanje i omogućavanje boljeg pristupa tehnološkim rešenjima koja predstavljaju jednu od ključnih poluga održivog razvoja. Pronalazači i stručnjaci iz celog sveta pozvani su da predlože tehničke proizvode ili rešenja koja bi pomogla u savladavanju egzistencijalnih problema u oblasti osnovnog snabdevanja.\nIdeje ili gotovi proizvodi mogu se prijaviti u sledećim kategorijama: vode i otpadne vode, energija, hrana i poljoprivreda, upravljanje otpadom i reciklaža, stambena pitanja i izgradnja, zdravstvena zaštita, tehnologija informacija i komunikacija. Osnovni cilj konkursa je da ova rešenja postanu dostupna onima koji ih primenjuju i da osposobe veći broj ljudi za aktivno unapređenje društvene i ekonomske sredine.\nPobednik konkursa biće nagrađen iznosom od 50.000 evra na ceremoniji dodele nagrada u junu 2013. godine. Druga nagrada iznosi 30.000, treća 20.000 evra, a dodatnu nagradu od 5.000 evra dobiće 20 nižeplasiranih učesnika. Sva intelektualna prava ostaće svojina izumitelja ili tima, a dostavljene proizvode ili rešenja ocenjivaće interdisciplinarni međunarodni žiri.\nPrijavljeni radovi biće upotrebljeni kao osnova za stvaranje dugoročne baze podataka sa saznanjima, koja će dovesti do direktne interakcije između javnog i privatnog sektora, kao i u akademskom svetu, uključujući stručne osobe koje se bave razvojem. Istovremeno, učesnici konkursa i njihovi predlozi biće vidljivi međunarodnim partnerima i investitorima.\nPrijavljivanje na konkurs se vrši isključivo online preko portala\nRok za prijavljivanje proizvoda i rešenja je 31. decembar 2012. godine u podne.\nSiemens nagrađuje pronalazače was last modified: October 17th, 2012 by Redakcija


Poziv za dostavu prijava za UNESCO- MAB Young Scientists Award 2020\nUNESCO - MAB Young Scientists Award je namijenjena mladim istraživačima koji se bave interdisciplinarnim istraživačkim radom u skladu sa ciljevima UNESCO Man and Biosphere (MAB) programa. Prednost je data projektima koji se realizuju u rezervatima biosfera.\nDo 2025. godine, primjena UNESCO-ovog MAB programa vođena je Strategijom MAB-a i Lima akcionim planom za UNESCO-ov MAB program i njegovu svjetsku mrežu rezervata biosfera (LAP), što doprinosi realizaciji Agende 2030. i njenim ciljevima održivog razvoja (SDGs).\n- Ohrabri mlade naučnike, naročito iz zemalja u razvoju, da koriste MAB istraživanje, projektne lokacije i rezervate biosfera u svom istraživanju;\n- Ohrabri mlade naučnike koji već koriste ove lokacije da preduzmu komparativne studije na drugim lokacijma u ili van svoje zemlje;\n- Promoviše i podstakne razmjenu informacija i iskustava među novom generacijom naučnika\n- Ojača komunikaciju o LAP-a kod mladih naučnika i doprinese njegovoj vidljivosti,\n- Uključi mlade naučnike u implementaciju LAP-a,\n- Poveća svijest mladih naučnika o ulozi istraživanja u implementaciji ciljeva održivog razvoja - posebno kada se sprovode u rezervatima biosfera.\n- Konkurs je otvoren za kandidate koji u trenutku zatvaranja konkursa nisu stariji od 35 godina.\n- Prijave moraju sadržavati sažete informacije o prošlim i trenutnim istraživanjima u relevantnom polju, a kako bi se pokazala veza i izbjeglo dupliranje i finansiranje projekata koji su već implementirani.\n- Prioritet se daje interdisciplinarnim projektima koji se sprovode u rezervatima biosfera u okviru MAB programa ili potencijalnim rezervatima biosfera, i koji doprinose implementaciji LAP-a i ciljeva održivog razvoja (SDGs). S tim u vezi, aplikanti u svojim prijavama moraju navesti da li i na koji način njihovo istraživanje doprinosi realizaciji istraživačkih aktivnosti definisanih LAP-om i ciljevima održivog razvoja.\n- Maksimalni iznos koji je moguće tražiti za projekat je 5000 USD.\n- Maksimalno vrijeme trajanja projekta je 2 godine.\n- Kandidati moraju da prihvate da nakon završetka istraživanja dostave MAB Sekretarijatu u Parizu i Državnoj komisiji BiH za UNESCO izvještaje o istraživanju za koje su dobili sredstva, te da prihvate mogućnost da UNESCO publikuje rezultate njihovog istraživanja.\n- Međunarodni putni troškovi se ne mogu pokriti iz ovih sredstava.\nSa naznakom: “Prijava za UNESCO/ MAB Young Scientists Award 2020”\nRok za dostavu prijava je 20. novembar 2020. godine.\nNepotpune i neuredne prijave koje nisu u skladu sa kriterijima, kao i prijave koje pristignu nakon naznačenog roka, neće biti uzete u razmatranje.


Zaplenjeno 44.000 falsifikovanih CD-R medija sa Verbatimovim imenom\nZaplenjeno 44.000 falsifikovanih CD-R medija sa Verbatimovim imenom – Personal magazin\nSlovenački carinici zaplenili su 44.000 falsifikovanih CD-R medija na kojima su bili ilegalno korišćeni Verbatimov brand i ime. Roba je poreklom iz sivog uvoza, a bila je namenjena maloprodajnim tržištima…\nSlovenački carinici zaplenili su 44.000 falsifikovanih CD-R medija na kojima su bili ilegalno korišćeni Verbatimov brand i ime. Roba je poreklom iz sivog uvoza, a bila je namenjena maloprodajnim tržištima Slovenije, Hrvatske i Srbije .\nKompanija kod koje su zaplenjeni piratski mediji nije iskoristila pravo žalbe u zakonskom roku, do 30. novembra 2009., pa će Verbatim službenim putem zatražiti od slovenačkih carinskih službi da se roba u celosti uništi.\nVerbatim se snažno bori protiv falsifikovanja svojih proizvoda i zloupotrebe svog intelektualnog vlasništva. Osim što zloupotrebljavaju Verbatimovo intelektualno vlasništvo, narušavaju Verbatimov ugled i omogućuju kriminalnom miljeu ilegalnu zaradu na osnovu tuđeg rada i tuđih znanja, falsifikovani mediji predstavljaju i veliki rizik za kupce. Korisnici CD-R medija na njih često skladište vrlo važne podatke, a falsifikovani mediji ne zadovoljavaju stroge Verbatimove standarde kvaliteta i stoga je rizik od gubitka podataka na njima vrlo visok.\nVerbatim će preduzeti odgovarajuće mere protiv svih trgovaca koji su prodavali falsifikovanu robu. Samo proizvodi kupljeni kroz mrežu autorizovanih partnera i maloprodajnih trgovaca su originalni Verbatimovi proizvodi.\nOvlašćeni uvoznici Verbatimovih proizvoda u Republici Sloveniji su tvrtke Iteks, Anni i Trion. Popis maloprodajnih radnji u kojima je moguće kupiti originalne Verbatimove proizvode nalazi se na webu, na adresi http://www.verbatim-europe.com, jednako kao i popis ovlašćenih uvoznika u svim zemljama.\nZaplenjeno 44.000 falsifikovanih CD-R medija sa Verbatimovim imenom was last modified: December 9th, 2009 by Redakcija


Potreban novi model rasta – Nadlanu.com\nPotreban novi model rasta\nZAGREB, 14. maja 2010. (Beta) - Predsednik Evropske banke za obnovu i razvoj (EBRD) Tomas Mirou ocenio je u petak u Zagrebu da je državama u tranziciji u kojima posluje ta banka potreban novi model ekonomskog rasta.\n"Ono što je potrebno regionu je snažan, ali održivi i postojaniji rast privrede. To zahteva novi program rasta utemeljen na onom što je naučeno iz ranijivosti koje je pokazala kriza", kazao je Mirou na sednici Odbora guvernera EBRD u okviru Godišnje skupštine.\nMirou je rekao da su sastavni delovi tog novog modela rasta poboljšanje konkurentnosti malih i srednjih preduzeća, obrazovnog sistema, inrfastrukturnih projekata koji pospešuju regionalne integracije, ali i unapređenje energetske efikasnosti.\nNaglasio je da EBRD preduzima korake kako bi pojačala svoje angažovanje u zemljama u tranziciji. Evropska banka za obnovu i razvoj je u 2009. godini uložila 727 miliona evra u zemlja zapadnog Balkana i 477 miliona evra u države u ranoj fazi tranzicije, naglasio je Mirou.